Aegirosaurus

Elaf Aegirosaurus leptospondylus äbinon liktiosaur: melaräptul fitafomik, kel älifon in Bayän, Deutän, dü prim Yurata (Tithonian-Kimmeridgian). Fösils onik pätüvons in fomams zemastonik: fomams ot, kö päsesebons fösils sevädik mödik nimas rujenavik äs elafs Archaeopteryx, Compsognathus e Pterodactylus. Päbepenon balidnaedo fa el Wagner ün 1853, ön nem: Ichthyosaurus leptospondylus. Tefü dadiläd onik go äzogoy: pänemon Ichthyosaurus trigonus posthumus e pädientifon as nim ot ko elaf Macropterygius, e poso ko elaf Brachypterygius extremus. Ün 2000, els Bardet e Fernandez äsludons, das fösils at labü nems difik mutons dagetön telnemi nulik, fa ons pämoböli: Aegirosaurus leptospondylus. Nem at sinifon eli Aegir (god Vöna-Deutänik seana) labü virebs slenöfik. Gretot onik nog padöbaton.

 Yüms plödik 
 Nüns dö el Aegirosaurus.

Klad:Liktiosaurs
Klad:Fösils